Դե, այսպես ափեղ-ցփեղ բան էր նրա ասածը... հետո էլ ուրիշ բաներ էլ էր ասում. «Երկու բնություն` մեկ գոյություն, միություն, անձին, բանին, մարդեղություն, մարմնառություն, գոյություն, հայրը առաջ, որդին ետևից անժամանակ... մարմինը մարդկային... հոգին աստվածեղեն... մարմինը չարչարվեց... հոգին ու մարմինը... ես ի՞նչ իմանամ, եղբայրս, այսպես խառնիխուռն բաներ է... այդ մանրամասն իմանալ որ ուզես, մի օր Պետերբուրգ որ գնաս, այնտեղ մի քոռ գեներալ կա, Խուդաբաշով են ասում, թագավորի էլ մոտիկ մարդն է, նա այդ բոլորը լավ գիտե»: